open-index/open-wikipedia-markdown huggingface dataset:
זכויות להט"ב בגינאה ביסאו

**לסביות, הומוסקסואלים, טרנסג'נדרים וביסקסואלים ([[להט"ב]]) ב[[גינאה ביסאו]]** מתמודדים עם אתגרים משפטיים וחברתיים שתושבים הטרוסקסואלים בעלי תחושת התאמה לזהותם המגדרית אינם חווים. פעילות הומוסקסואלית מוגדרת כחוקית בשטחי המדינה מאז 1993. עם זאת, מערכות יחסים בין זוגות חד-מיניים אינן מחזיקות באותן הכרות משפטיות שזמינות לזוגות הטרוסקסואלים מהמין השני שכן נישואים חד-מיניים או כל הכרה מוגבלת יותר בזוגיות חד-מינית (איחוד אזרחי, נישואי חוזה, ידועים בציבור) אינם מוכרים בחוק. כמו כן, לא ידועים נתונים אם קיימת הכרה משפטית בשינוי מגדר עבור טרנסג'נדרים בעלי דיספוריה מגדרית.

בשנת 2008 הצביעה גינאה ביסאו בעד "ההצהרה המשותפת על הפסקת מעשי אלימות והפרות זכויות אדם הקשורות בהתבססות על נטייה מינית וזהות מגדרית" שגינתה לראשונה אלימות ואפליה נגד להט"ב בעצרת הכללית של האו"ם.

## מעמד בחוק
הקוד הפלילי שנשאר בתוקף לאחר קבלת העצמאות של גינאה ביסאו מהיותה מושבה של האימפריה הפורטוגזית בשנת 1974 בוטל בשנת 1993 עם חקיקת קוד חדש (צו חוק מס' 4/93) שלא הכיל עוד הוראות שמפלילות פעילות הומוסקסואלית בין מבוגרים בהסכמה. גיל ההסכמה בקוד החדש הועמד על גיל שווה בין זוגות הומוסקסואלים והטרוסקסואלים כאחד.

## הכרה במערכות יחסים חד-מיניות
גינאה ביסאו אינה מכירה בנישואים חד-מיניים, וגם לא בכל צורה מוגבלת יותר של זוגיות חד-מינית (איחוד אזרחי, נישואי חוזה, ידועים בציבור).

דו"ח מעמד זכויות האדם של מחלקת המדינה של ארצות הברית בגינאה ביסאו לשנת 2011 מצא כי "החוק (בשנת 2011) בגינאה ביסאו הכיר רק בזוגות נשואים הטרוסקסואלים כזכאים לדיור ממשלתי גדול יותר".

## הורות ואימוץ
זוגות חד-מיניים לא רשאים לאמץ ילדים בגינאה ביסאו, הן באמצעות אימוץ חורג או משותף. על פי אתר מטעם ממשלת צרפת, רווקים וזוגות הטרוסקסואלים נשואים בלבד זכאים לאמץ ילדים.

## תנאי מחיה
מבין 19 מדינות אפריקאיות שנסקרו בשנת 2010, גינאה ביסאו נמצאה כאחת המדינות בעלות רמת הקבלה החברתית הגבוה ביותר כלפי הומוסקסואליות בסטנדרטיים אפריקאים.

דו"ח מעמד זכויות האדם של מחלקת המדינה של ארצות הברית בגינאה ביסאו לשנת 2012 מצא כי,

בשנת 2018 מנהל מקומי של מספר ארגונים לא ממשלתיים במדינה הצהיר כי התרחשו מקרים של אלימות נגד אזרחים על סמך נטייתם המינית או זהותם המגדרית בעודו הדגיש כי בגינאה ביסאו "לא קיימת הגנה משפטית עבור אזרחי להט"ב על סמך נטייה מינית או זהות מגדרית בחוקים נגד אפליה".

## טבלת סיכום

## ראו גם
* זכויות להט"ב
* זכויות להט"ב באפריקה

## הערות שוליים

גינאה ביסאו
קטגוריה:גינאה ביסאו
גינאה ביסאו
זכויות להט"ב בטוגו

**[[זכויות להט"ב|זכויותיהם]] של לסביות, הומוסקסואלים, טרנסג'נדרים וביסקסואלים ([[להט"ב]]) ב[[טוגו]]** כפופות לרדיפה ואפליה רשמית, בעודם מתמודדים עם אתגרים משפטיים וחברתיים שלא נתקלים בהם תושבים הטרוסקסואלים בעלי תחושת התאמה לזהותם המגדרית. פעילות הומוסקסואלית מוגדרת כעבירה פלילית בשטח המדינה מאז 1884 (כחלק מטוגולנד) ונושאת עונש של 1–3 שנות מאסר וקנס של 100,000–500,000 פרנק CFA.

## מעמד בחוק
פעילות הומוסקסואלית מוגדרת כעבירה פלילית ברחבי טוגו משנת 1884 מאז שלטון מדינת החסות של טוגולנד מטעם הקיסרות הגרמנית ונושאת עונש של 1–3 שנות מאסר וקנס של 500,000-100,000 פרנק CFA.

## תנאי מחיה

דו"ח מעמד זכויות האדם של מחלקת המדינה של ארצות הברית לשנת 2011 בטוגו מצא כי,"החוק קובע כי אדם שעוסק בפעילות חד-מינית בהסכמה עשוי לשאת עונש מאסר של שנה עד שלוש שנים וקנס של 100,000 עד 500,000 פרנק CFA (208 עד 1,041 דולר אמריקאי). לא הוגשו תביעות בשנת 2011 בגין הומוסקסואליות או האשמה שקשורה לעיתים קרובות ב-"תקיפה מגונה". שמונת האנשים שנעצרו בגין התנהגות הומוסקסואלית בשנת 2010 נותרו כלואים. אפליה חברתית על בסיס נטייה מינית וזהות מגדרית התרחשה, בעוד שלא היו קיימים ארגוני זכויות להט"ב ידועים".

## טבלת סיכום

## ראו גם
* זכויות להט"ב
* זכויות להט"ב באפריקה
* זכויות להט"ב בחבר העמים הבריטי

## הערות שוליים

טוגו
קטגוריה:טוגו
טוגו
בן לאדן נחוש בדעתו לתקוף בארצות הברית

"**בן לאדן נחוש בדעתו לתקוף בארצות הברית**" הייתה הכותרת של תקציר הידיעות היומי שהוכן על ידי סוכנות הביון המרכזית עבור נשיא ארצות הברית, ג'ורג' ווקר בוש, ב-6 באוגוסט 2001. התקציר נמסר 36 יום לפני פיגועי 11 בספטמבר, והזהיר כי קיים חשד מבוסס לפיו אוסאמה בן לאדן ואל-קאעדה ינסו לחטוף מטוסים ולפגוע בארצות הברית.

## אזהרות מפני פיגועי 11 בספטמבר
במהלך שנת 2001 הועברו לנשיא ארצות הברית, ג'ורג' וו. בוש, כ-30 התראות של קהילת המודיעין האמריקאית בנוגע לפיגועים המתוכננים על ידי אוסאמה בן לאדן ואל-קאעדה.

בחודש מאי 2001 הוגש לבוש דו"ח מיוחד של ה-CIA שנשא את הכותרת "האיומים של אוסמה בין לאדן אמיתיים". הדו"ח התבסס על מידע שהועבר לארצות הברית על ידי ארגוני מודיעין מבריטניה, גרמניה, ישראל, מרוקו, רוסיה, ירדן ומצרים, ומידע נוסף שהגיע לידי קהיליית המודיעין האמריקאית. על פי ועדת המודיעין של הסנאט, נכתב בתזכיר כי "אנשי אל-קאעדה, בהם מספר אזרחים אמריקאים, התגוררו בארצות הברית או נסעו אליה במשך מספר שנים, וכנראה מדובר בחוליית טרור מאורגנת המקבלת תמיכה." על פי הדו"ח קיים חשד כי חברי החוליה ינסו לחטוף מטוסים או לבצע פיגועים בארצות הברית. הכתב  דיווח כי בוש השיב לאיש ה-CIA שהציג את הדו"ח: "בסדר, עכשיו כיסית את התחת שלך", ובילה את שארית היום בדיג.

ב-10 ביולי חיבר סוכן FBI דו"ח המכונה "" המתריע מפני קבוצה של פעילי אל-קאעדה הלומדים תעופה אזרחית בארצות הברית וממליץ לבדוק מה הן כוונותיהם. המסמך הופץ רק בקרב מספר אנשים מצומצם בקהילת המודיעין האמריקאית.

ב-6 באוגוסט הוגש לנשיא בוש , דו"ח יומי המכיל ידיעות מסווגות בעלות חשיבות בנושאי ביטחון לאומי שנאספו על ידי גופי הביון בארצות הברית. כותרת הדו"ח הייתה **"בין לאדן נחוש בדעתו לתקוף בארצות הברית"**. תקציר הידיעות הוגש לבוש בזמן ששהה בחופשה בחוות קפלת הערבה בטקסס, שם התאמן ברכיבת אופני הרים. על פי הדיווחים, בוש התייחס לאזהרה זו ברצינות, אך בכירים בממשל בוש, בהם סגן הנשיא דיק צ'ייני ושר ההגנה דונלד רמספלד, חשדו שמדובר בדיווחי כזב שנועדו להטעות את גורמי המודיעין ולגרום לבזבוז משאבי הצבא.

## חשיפת הדו"ח
תקציר הידיעות המודיעיניות הודלף ותוכנו הוצג במהדורת החדשות של CBS ב-15 במאי 2002.

הדו"ח נמסר לידי הוועדה לחקר אירועי 11 בספטמבר באפריל 2004, ונכלל בסיכומי הוועדה שפורסמו ביולי 2004.

באותה תקופה נחשף גם כי נערכו מספר תרגילים צבאיים המדמים התרסקות מטוס אל תוך בניין. פיקוד הגנת האוויר והחלל של צפון אמריקה ערך בשנת 2000 תרגיל המדמה חטיפת מטוס נוסעים המשמש כטיל המתרסק לתוך מבנים שונים, בהם גם מרכז הסחר העולמי. באוקטובר 2000 ערך משרד ההגנה האמריקאי תרגיל המדמה התרסקות מטוס אל תוך הפנטגון. משרד הסיור הלאומי קבע תרגיל שתוכנן להיערך ב-11 בספטמבר 2001 המדמה התרסקות מטוס לתוך בניין בצפון וירג'יניה.

## תגובות
בתגובה להאשמות כי אנשי הממשל התעלמו מהאזהרות, אמרו מזכירת המדינה קונדוליזה רייס והגנרל ריצ'רד מאיירס כי תקציר הידיעות לא הכיל איום חדש ספציפי אלא "מידע היסטורי המבוסס על דיווחים ישנים."

גם הנשיא בוש טען מאוחר יותר שהדיווחים לא היו מספיק מדויקים, ואמר: "אם היה לי מושג כלשהו שהם הולכים לשגר מטוסים לתוך בניינים, היינו מזיזים שמיים וארץ כדי להציל את המדינה."

## קישורים חיצוניים

## הערות שוליים

קטגוריה:פיגועי 11 בספטמבר
קטגוריה:אוסאמה בן לאדן
קטגוריה:הדלפות מסמכים
זכויות להט"ב בניז'ר

**לסביות, הומוסקסואלים, טרנסג'נדרים וביסקסואלים ([[להט"ב]]) ב[[ניז'ר]]** מתמודדים עם אתגרים משפטיים וחברתיים שתושבים הטרוסקסואלים בעלי תחושת התאמה לזהותם המגדרית אינם חווים. פעילות הומוסקסואלית מוגדרת כחוקית בשטח המדינה מאז ומעולם. עם זאת, מערכות יחסים בין זוגות חד-מיניים אינן מחזיקות באותן הכרות משפטיות שזמינות לזוגות הטרוסקסואלים מהמין השני שכן נישואים חד-מיניים או כל הכרה מוגבלת יותר בזוגיות חד-מינית (איחוד אזרחי, נישואי חוזה, ידועים בציבור) אינם מוכרים בחוק. כמו כן, לא ידועים נתונים אם קיימת הכרה משפטית בשינוי מגדר לטרנסג'נדרים בעלי דיספוריה מגדרית.

## מעמד בחוק
פעילות הומוסקסואלית מוגדרת חוקית ברחבי ניז'ר מאז ומעולם. עם זאת, גיל ההסכמה לא מוגדר כשווה בין זוגות מהמין השני ואותו המין ועומד על גיל גבוה יותר עבור זוגות הומוסקסואלים מהטרוסקסואלים.

## תנאי מחיה
דו"ח מעמד זכויות האדם של מחלקת המדינה של ארצות הברית בניז'ר לשנת 2010 מצא כי,"לא היו ארגונים ידועים עבור זכויות להט"ב בניז'ר ולא היו דיווחים על אלימות כלפי אנשים על סמך נטייתם המינית או זהותם המגדרית. עם זאת, הומוסקסואלים חוו אפליה חברתית".

## טבלת סיכום

## ראו גם
* זכויות להט"ב
* זכויות להט"ב באפריקה

## הערות שוליים

ניז'ר
קטגוריה:ניז'ר
ניז'ר
ניקולאוס גיזיס

**ניקולאוס גיזיס** (בגרמנית: **Nikolaos Gyzis**; 1 במרץ 1842 – 4 בינואר 1901, מינכן) היה צייר יווני שפעל בעיקר בגרמניה. הוא נציג של "אסכולת מינכן" באמנות יוונית.

## ביוגרפיה
גיזיס נולד באי תינוס ובשנת 1850 משפחתו עברה לאתונה. הוא למד בבית ספר לאמנויות באתונה. בשנת 1865 הוא קיבל מלגה להמשך לימודים במינכן בה הוא למד באקדמיה לאמנויות. לאחר סיום הלימודים הוא המשיך להתגורר במינכן וללמד באקדמיה. בשנת 1886 הוא התנה לפרופסור. בין תלמידיו היו ארנסט אופלר וקרל אולינץ' פון טאון. 

בשנת 1886 גיזיס חזר תקופה קצרה ליוון. בתקופה זו הוא צייר בנושאים שקשורים ליוון כמו Carnival at Athens ו-Arravoniasmata (טקס אירוסין). לאחר מספר שנים גיזיס חזר למינכן.

יצירות של גיזיס מוצגות במוזאון הלאומי של יוון ובמוזיאונים נוספים. ציורו The Secret School היה מוצע על שטר של 200 דרכמות בשנים 1996-2001.

## גלריה

File:Gysis_Nikolaos_Capuchin.jpg| כומר
File:Nikolaos_Gyzis_-_The_Barber.jpg|ספר, 1880
File:Nikolaos_Gyzis_-_The_Orphans.jpg|יתומים, 1871
File:Eros_and_the_painter_-_gysis.jpg|ארוס וצייר, 1868
File:Gyzis, Nikolaos - Oriental Warrior, 1842.jpg|לוחם מזרחי, 1871



## קישורים חיצוניים

* תיאור חייו ויצירותיו

קטגוריה:ציירים גרמנים
קטגוריה:ציירים יוונים
קטגוריה:ילידי 1842
קטגוריה:נפטרים ב-1901
זכויות להט"ב במאלי

**לסביות, הומוסקסואלים, טרנסג'נדרים וביסקסואלים ([[להט"ב]]) ב[[מאלי]]** מתמודדים עם אתגרים משפטיים וחברתיים שתושבים הטרוסקסואלים בעלי תחושת התאמה לזהותם המגדרית אינם חווים. פעילות הומוסקסואלית מוגדרת כחוקית בשטח המדינה וגיל ההסכמה בין זוגות הומוסקסואלים והטרוסקסואלים מוגדר כשווה מאז 1961 ועומד על 15 שנים. עם זאת, מערכות יחסים בין זוגות חד-מיניים אינן מחזיקות באותן הכרות משפטיות שזמינות לזוגות הטרוסקסואלים מהמין השני שכן נישואים חד-מיניים או כל הכרה מוגבלת יותר בזוגיות חד-מינית (איחוד אזרחי, נישואי חוזה, ידועים בציבור) אינם מוכרים בחוק. כמו כן, לא ידועים נתונים אם קיימת הכרה משפטית בשינוי מגדר לטרנסג'נדרים בעלי דיספוריה מגדרית.

## מעמד בחוק
פעילות הומוסקסואלית בין מבוגרים בהסכמה מוגדרת כחוקית במאלי, בעוד גיל ההסכמה מוגדר כשווה בין זוגות הומוסקסואלים והטרוסקסואלים מאז 1961 ועומד על 15 שנים.

עם זאת, סעיף 179 לחוק העונשין מעניש קיום "מעשה מגונה בפומבי" בעונש של שנתיים מאסר וקנס של עד 200,000 פרנק CFA מערב אפריקאי , שדווח לאורך השנים כמי ששימש לעיתים נגד אזרחי להט"ב מאלים שהציגו גילויי חיבה פומביים עם בני זוגם.

## הכרה במערכות יחסים חד-מיניות
מאלי אינה מכירה בנישואים חד-מיניים, וגם לא בכל צורה מוגבלת יותר של זוגיות חד-מינית (איחוד אזרחי, נישואי חוזה, מעמד ידועים בציבור). לצד אי הכרתה של מאלי במערכות יחסים הומוסקסואליות, ישנה הגבלה בחוקת המדינה שמכירה בנישואים כאיחוד הטרוסקסואלי בין גבר לאישה בלבד מאז יוני 2023.

## הורות ואימוץ
זוגות חד-מיניים לא רשאים לאמץ ילדים במאלי, הן באמצעות אימוץ חורג או משותף. סעיף 522 לחוק "אנשים וקוד משפחה" שתקבל באספה הלאומית  ב-2 בדצמבר 2011 ולאחר מכן נחתם על ידי נשיא מאלי, מגביל גישה לאימוץ עבור זוגות הטרוסקסואלים מהמין השני בלבד.

## תנאי מחיה
לדברי ד"ר דמבלה בינטו קייטה, מנהל "ARCAD/SIDA" ארגון למאבק במחלת ה-HIV/איידס במאלי שמספק שירותי בריאות לגברים המקיימים יחסי מין עם גברים, לגבי יחס החברה המאלית לאזרחי להט"ב מאלים, "אין להם זכויות ובוודאי שאין להם זכות לתבוע את נטייתם המינית. כל האמונות התרבותיות כלפי הומוסקסואליות הן שליליות. כתוצאה מכך, אזרחי להט"ב במאלי מוגדרים כמי שנאלצים לבצע נטיות ביסקסואליות או פרקטיקות מיניות נוספות באופן דיסקרטי שמעמידות אותם בסיכון גבוה לקבלת זיהומים ו-HIV. גברים שנמשכים רומנטית לגברים אחרים נאלצים להתחתן עם נשים כדי שלא יחללו את כבוד המשפחה אם כי הם עדיין מחזיקים בגברים כשותפים רומנטיים". על פי סקר שנערך במאלי על ידי מרכז המחקר פיו בשנת 2007, 98 אחוז מהנסקרים המבוגרים הצהירו שהומוסקסואליות היא "דרך חיים שהחברה לא צריכה לקבל", נתון שהיה השיעור הגבוה ביותר של הומופוביה ב-45 המדינות שנסקרו.

דו"ח זכויות האדם של מחלקת המדינה של ארצות הברית במאלי לשנת 2011 מצא כי,"לא היו ארגוני להט"ב גלויים בציבור במדינה. התאגדותם החופשית נבלמה על ידי חוק האוסר התאגדות "למטרה בלתי מוסרית" בעוד שבשנת 2005 המושל של מחוז במקו ציטט את החוק כדי לסרב להעניק הכרה רשמית לאגודה עבור זכויות להט"ב".

## טבלת סיכום

## ראו גם
* זכויות להט"ב
* זכויות להט"ב באפריקה

## הערות שוליים

מאלי
קטגוריה:מאלי
מאלי
קטגוריה:להט"ב ואסלאם
עידן שום

**עידן שום** (נולד ב-26 במרץ 1976) הוא כדורגלן עבר ישראלי ששיחק בעמדת הקשר. משמש כיום כמנכ"ל הפועל כפר סבא.

אביו הוא מאמן העבר יצחק שום.

## קריירה
שום התחיל את הקריירה שלו במחלקת הנוער של הפועל כפר סבא ובעונת 1993/1994 הצטרף לקבוצה הבוגרת. ב-17 בספטמבר 1994 הבקיע את שער הבכורה שלו במועדון בניצחון 1-3 נגד הפועל חדרה. במהלך עונת 1995/1996 הושאל לצפרירים חולון.

בקיץ  שום חתם במכבי חיפה. בחיפה, שיחק כשנה וחצי בהם לא הצליח להשתלב בהרכב הקבוצה.

בנובמבר  הצטרף להפועל פתח תקווה.

בקיץ  חזר לקדנציה שנייה חתם בהפועל כפר סבא.

בהמשך הקריירה שיחק גם בעירוני ראשון לציון, מכבי נתניה, הפועל חיפה, מכבי הרצליה ואלניה ולדיקווקז מליגת העל הרוסית.

בקיץ  חזר להפועל כפר סבא בה שיחק חמש שנים עד שפרש מכדורגל.

בסוף עונת 2012/2013, לאחר פירוק הקבוצה בליגה הלאומית, מונה לראשונה למאמן הפועל כפר סבא ביחד עם תמיר בן חיים עד למינוי מאמן קבוע, אך לא הצליח להציל את הקבוצה, והיא ירדה לליגה א'. בינואר  מונה למאמן קבוצת הנוער של הפועל כפר סבא, בה אימן עד לסיום העונה. ב-22 במרץ 2021 מונה למאמן זמני של הקבוצה הבוגרת עד לסיום העונה. לאחר מכן, מונה למנכ"ל הקבוצה.ב-19 בספטמבר 2023 מונה למאמן בעקבות עזיבת המאמן גל בראשן.

## קישורים חיצוניים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני הפועל כפר סבא
קטגוריה:כדורגלני צפרירים חולון
קטגוריה:כדורגלני מכבי חיפה
קטגוריה:כדורגלני הפועל פתח תקווה
קטגוריה:כדורגלני הפועל ראשון לציון
קטגוריה:כדורגלני מכבי נתניה
קטגוריה:כדורגלני הפועל חיפה
קטגוריה:כדורגלני מכבי הרצליה
קטגוריה:כדורגלני אלניה ולדיקווקז
קטגוריה:כדורגלנים ישראלים ברוסיה
קטגוריה:מאמני כדורגל ישראלים
קטגוריה:מאמני הפועל כפר סבא
קטגוריה:כפר סבא: כדורגלנים
קטגוריה:בוגרי תיכון גלילי (כפר סבא)
קטגוריה:ישראלים שנולדו ב-1976
עוגת אבוקדו

**עוגת אבוקדו** היא עוגה שמרכיבהּ העיקרי הוא אבוקדו, שאליו מוסיפים מרכיבי עוגה טיפוסיים.

ניתן להשתמש באבוקדו מעוך כמרכיב בבלילה או כציפוי ותוספת לעוגה. ניתן לעטר את העוגה באבוקדו פרוס, ולהוסיף מרכיבים אחרים כמו גרידת פרי הדר. כמו כן, ניתן להשתמש במיץ לימון כדי למנוע את השחמת האבוקדו.

ניתן להכין עוגת אבוקדו כעוגה לא מבושלת באמצעות אבוקדו גולמי וחומרי גלם אחרים, אשר מתערבבים יחד למרקם חלק המושם בהקפאה. ניתן להשתמש במעבד מזון למיזוג המרכיבים. עוגת אבוקדו עשויה להכיל כמויות ניכרות של ויטמין E.

ניתן להכין עוגת שוקולד, עוגת גבינה, לביבה או בראוניז עם אבוקדו כמרכיב בבלילה.

## קישורים חיצוניים

## הערות שוליים

קטגוריה:אבוקדו
אבוקדו
רוטב אבוקדו

**רוטב אבוקדו** הוא רוטב שמרכיבו העיקרי הוא אבוקדו.

רטבים המיוצרים באופן מסחרי מגיעים בדרך כלל במצב צבירה נוזלי, כדי שיהיה ניתן לשפוך אותם. הכנה מסחרית כוללת ערבוב האבוקדו באמצעות ממחה מהיר, המפרק את העיסה. לעיסה מוסיפים תבלינים, מים וחומרים מתחלבים, והמוצר המתקבל מוקפא בדרך כלל כדי למנוע השחמה.

הכנת רוטב אבוקדו ביתי יכולה להיעשות על ידי ערבוב של יוגורט, אבוקדו, מיץ לימון, שמן צמחי, שום כתוש, סוכר, כמון, מלח בישול ורוטב פלפל אדום.

מרכיבים נוספים ברוטב אבוקדו הם עגבנייה, בצל הגינה, פלפל צ'ילי, כוסברה, פלפל ושום.

רוטב אבוקדו משמש כמרכיב במנות בשר או ירקות המוגשות בטאקו או בבוריטו.

## ראו גם
* גואקמולה

## הערות שוליים

קטגוריה:אבוקדו
אבוקדו
קטגוריה:מאכלי פירות
זכויות להט"ב ברפובליקה המרכז-אפריקאית

**לסביות, הומוסקסואלים, טרנסג'נדרים וביסקסואלים ([[להט"ב]]) ב[[הרפובליקה המרכז-אפריקאית|רפובליקה המרכז-אפריקאית]]** מתמודדים עם אתגרים משפטיים וחברתיים שתושבים הטרוסקסואלים בעלי תחושת התאמה לזהותם המגדרית אינם חווים. אף על פי שפעילות הומוסקסואלית בין מבוגרים בהסכמה מוגדרת כחוקית בשטחי המדינה מאז ומעולם, מערכות יחסים בין זוגות חד-מיניים אינן מחזיקות באותן הכרות משפטיות שזמינות לזוגות הטרוסקסואלים מהמין השני שכן נישואים חד-מיניים או כל הכרה מוגבלת יותר בזוגיות חד-מינית (איחוד אזרחי, נישואי חוזה, ידועים בציבור) אינם מוכרים בחוק. כמו כן, לא ידועים נתונים אם קיימת הכרה משפטית בשינוי מגדר עבור טרנסג'נדרים בעלי דיספוריה מגדרית.

בשנת 2011 הצביעה הרפובליקה המרכז-אפריקאית בעד "ההצהרה המשותפת על הפסקת מעשי אלימות והפרות זכויות אדם נלוות על בסיס נטייה מינית וזהות מגדרית" שגינתה לראשונה אלימות ואפליה נגד להט"ב בעצרת הכללית של האו"ם ובכך, הפכה לאחת מ-10 המדינות היחידות ביבשת אפריקה שהצביעו בעד ההצהרה.

## מעמד בחוק
פעילות הומוסקסואלית בין מבוגרים בהסכמה מוגדרת כחוקית ברפובליקה המרכז-אפריקאית מאז ומעולם, וכך גם מעמדו של גיל ההסכמה כשוויוני בין זוגות הומוסקסואלים והטרוסקסואלים כאחד.

עם זאת, על פי דו"ח מעמד זכויות האדם ברפובליקה המרכז-אפריקאית לשנת 2012 שפורסם על ידי מחלקת המדינה של ארצות הברית,"חוק העונשין מפליל ביטוי פומבי של אהבה בין בני אותו המין עם מאסר של 6 חודשים עד שנתיים או קנס של בין 150,000 ל-600,000 פרנק CFA. כאשר אחד המשתתפים הוא קטין, ניתן לגזור על המבוגר עונש של שנתיים עד 5 שנות מאסר או קנס של 100,000 עד 800,000 פרנק CFA. עם זאת, לא היו דיווחים על כך שהמשטרה עצרה או עיכבה אנשים בשנת 2012 על פי ההוראות האלה".

## הכרה במערכות יחסים חד-מיניות
הרפובליקה המרכז-אפריקאית אינה מכירה בנישואים חד-מיניים, וגם לא בכל צורה מוגבלת יותר של זוגיות חד-מינית (איחוד אזרחי, נישואי חוזה, מעמד ידועים בציבור). לצד אי הכרתה של הרפובליקה המרכז-אפריקאית במערכות יחסים הומוסקסואליות, ישנה הגבלה בחוקה של המדינה שמגדירה נישואים כאיחוד הטרוסקסואלי בין גבר לאישה בלבד בסעיף 7 מאז 2016, באומרו: "האיחוד בין גבר אחד לאישה אחת... משפחה ונישואים נמצאים תחת הגנת המדינה". בכך, קיימת הגבלה חוקתית להכרה בנישואים חד-מיניים במדינה.

## תנאי מחיה
דו"ח מעמד זכויות האדם ברפובליקה המרכז-אפריקאית לשנת 2012 שפורסם על ידי מחלקת המדינה של ארצות הברית מצא כי,"לא היו דיווחים על כך שהממשלה מתמקדת בהומוסקסואלים ולסביות. עם זאת, האפליה החברתית נגד להט"ב נוכחת, בעוד אזרחים רבים ייחסו את קיומה של הומוסקסואליות להשפעה "מערבית בלתי הוגנת". לא היו ארגונים ידועים שתמכו בקידום זכויות להט"ב במדינה".

## טבלת סיכום

## ראו גם

* זכויות להט"ב
* זכויות להט"ב באפריקה

## הערות שוליים

הרפובליקה המרכז-אפריקאית
קטגוריה:הרפובליקה המרכז-אפריקאית
הרפובליקה המרכז-אפריקאית
זכויות להט"ב בקומורו

**[[זכויות להט"ב|זכויותיהם]] של לסביות, הומוסקסואלים, טרנסג'נדרים וביסקסואלים ([[להט"ב]]) ב[[קומורו]]** כפופות לרדיפה ואפליה רשמית, שלא נתקלים בהם אזרחים הטרוסקסואלים בעלי תחושת התאמה לזהותם המגדרית. פעילות הומוסקסואלית בין מבוגרים בהסכמה בקרב גברים או נשים מוגדרת כעבירה פלילית ונושאת בעונש מאסר של 5 שנים או קנס של 100,000-50,000 פרנק קומורואי  למורשעים.

לא ידועים נתונים אם קיימת הכרה משפטית בשינוי מגדר לטרנסג'נדרים בעלי דיספוריה מגדרית במדינה.

## מעמד בחוק
פעילות הומוסקסואלית בין גברים או נשים מוגדרת כעבירה פלילית ברחבי קומורו ונושאת עונש מאסר של 5 שנים או קנס של 100,000-50,000 פרנק קומורואי למורשעים.

## תנאי מחיה
דו"ח מעמד זכויות האדם של מחלקת המדינה של ארצות הברית בקומורו לשנת 2010 מצא כי "אנשים הומוסקסואלים לא הצהירו בגלוי על נטייתם המינית עקב לחץ חברתי, בעוד אין ארגוני זכויות להט"ב פועלים במדינה".

## טבלת סיכום

## ראו גם

* זכויות להט"ב
* זכויות להט"ב באפריקה

## הערות שוליים

קומורו
קטגוריה:קומורו
קומורו
קטגוריה:להט"ב ואסלאם
נועם חומרי

**נועם חומרי** (נולד ב-25 בדצמבר 2001) שייט ישראלי, אלוף העולם הראשון יחד עם גיל כהן בשייט 470 mix, שייט מעורב לנשים וגברים שנערך בפורטוגל ב-2021, זכה ב-3 מדליות ארד בינלאומיות, אלוף ישראל לנוער ולבוגרים ובעל פרסים נוספים בתחרויות בישראל, בדגמים שונים.

## ביוגרפיה
חומרי נולד וגדל בקבוץ שדות ים. למד והתחנך בקיבוץ שדות ים ובבית הספר המשותף חוף הכרמל שבמעגן מיכאל. החל את דרכו בשייט כבר מגיל צעיר במסגרת מועדון השייט שדות ים.

ב-2013, כנער, כבר היה אלוף ישראל לנוער דגם אחיד.

## קריירה מקצועית

נועם השתתף בתחרויות רבות בארץ ובתחרויות בינלאומיות, בהן זכה בהישגים רבים.

### 2017
באוגוסט 2017, השתתף באליפות אירופה לנוער איטליה ב-420, והגיע למקום 9. ביולי, באליפות אירופה הפתוחה לבוגרים ביוון, ובדצמבר באליפות העולם לנוער בסין עם המאמן אייל לוין, זכה במדליות ארד. זכייתו באליפות העולם לנוער, תרמה להישג הנבחרת הישראלית כולה, שדורגה בדירוג הכללי במקום השני בגביע המדינות (Nation Trophy) מתוך 60 מדינות מתחרות.

### 2019
ביולי 2019, זכה במדליית ארד באליפות עולם לנוער ISAF דגם 420 בפולין, גדיניה.

### 2021 - אלוף עולם 470 מעורב
ב-2020, עבר נועם לשייט ב-470 זוגות מעורבים יחד עם השייטת גיל כהן. השניים קיימו רק תחרות אחת לפני אליפות העולם, אותה סיימו במקום השישי.

ב-2021, בפורטוגל, זכו באליפות העולם הראשונה לזוגות מעורבים ב-470, (לאחר שסיימו את שיוט המדליות במקום השני) בתחרות שנערכה בווילמורה, פורטוגל.באותה תחרות, זכו טל שדה ונועה לסרי מישראל, במקום השני.

### לקראת אולימפיאדת פריז 2024
כיום, מתאמן חומרי עם גיל כהן לקראת אולימפיאדת פריז 2024, בה תתקיים התחרות הראשונה בשייט לזוגות מעורבים בדגם 470.

## הישגים
### אלוף עולם
* 2021, אליפות העולם הראשונה 470 MIX – אלוף עולם יחד עם גיל כהן

### הישגים בינלאומיים
* יולי 2017, מדליית ארד, אליפות אירופה הפתוחה לבוגרים דגם 420, אתונה-יוון, יחד עם טל שדה
* דצמבר 2017, מדליית ארד, אליפות העולם לנוער דגם 420, סיינה-סין, יחד עם עידו ביליק
* יולי 2019, מדליית ארד, אליפות עולם לנוער ISAF (עד גיל 20) דגם 420 בפולין, גדיניה יחד עם טל שדה

### הישגים בישראל
* 2013, אלוף ישראל לנוער דגם אחיד
* 2017, מדליית כסף, אליפות ישראל לנוער בדגם 420, יחד עם טל שדה
* 2017, 2018, גביע קיסריה ע"ש איתי אמיר ז"ל, לנוער בדגם 420 - מחזיק גביע ישראל יחד עם טל שדה
* 2018, אלוף ישראל לנוער בדגם 420, תל אביב
* 2018, אלוף ישראל לבוגרים בדגם 420, חיפה
* מרץ 2019, מקום ראשון שיוט אילת בדגם 420, יחד עם טל שדה
* יוני 2019, מקום ראשון שיוט גינוסר בדגם 420, יחד עם טל שדה

## הוקרה
* פרס כספי בערב הוקרה לאלופי הפועל 2017/18, מצטייני השנה בספורט
*30 באוקטובר 2017, תעודת הוקרה ומלגה כספית על זכייתו במדליית ארד באליפות אירופה לבוגרים במפרשיות דגם 420.
*ערב הוקרה דצמבר 2021, מלגת המועצה האזורית חוף הכרמל, לספורטאים ולספורטאיות מצטיינים 2021.

## חיים אישיים
חומרי בנם של צוחר וניצן (לבית טל) חומרי, חברי קיבוץ שדות ים, אחיהם הבכור של זיו, והתאומות ים ואגם.

## ראו גם

* שיט תחרותי
* שיט מפרשיות
* ספורט בישראל
* 470 (מפרשית)
* אגוד השיט הבינלאומי

## קישורים חיצוניים
* רשימת ההשגים הבינלאומיים של שייטים ישראלים בדגם 470, באתר איגוד השייט הישראלי
* 470 - Building Specification - מפרטי הבניה של דגם 470

## הערות שוליים

קטגוריה:שייטים ישראלים
קטגוריה:אלופי עולם יהודים
קטגוריה:אלופי עולם בשיט
קטגוריה:בוגרי בית הספר משותף חוף הכרמל
קטגוריה:שדות ים: אישים
קטגוריה:אלופי עולם ישראלים
קטגוריה:ישראלים שנולדו ב-2001
The 1st Album

***The 1st Album*** (בעברית: **האלבום הראשון**) הוא אלבום הבכורה של הצמד הגרמני מודרן טוקינג, שיצא לאור ב-1 באפריל 1985, בהוצאת הנסה רקורדס. האלבום הגיע למקום הראשון בגרמניה ב-27 במאי 1985, ושהה ארבעה שבועות בראש המצעד ו-18 שבועות בעשירייה הפותחת. הוא קיבל בסופו של דבר את תואר הפלטינה על ידי איגוד תעשיית ההקלטות הגרמני (BVMI), על מכירות של יותר מ-500,000 עותקים במדינה. מתוך האלבום יצאו שני סינגלים: "You're My Heart, You're My Soul" ו-"You Can Win If You Want".

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי בכורה מ-1985
קטגוריה:אלבומי מודרן טוקינג
קטגוריה:אלבומים באנגלית
קטגוריה:אלבומי חברת הנסה רקורדס
דינמו מוסקבה (כדורגל נשים)

**דינמו מוסקבה** (ברוסית: **Женский Футбольный клуб Динамо Москва**) היא קבוצת כדורגל נשים של מועדון הכדורגל הרוסי דינמו מוסקבה. המועדון משתתף באליפות רוסיה בכדורגל נשים.

## היסטוריה
מועדון כדורגל נשים דינמו נוסד ב־2 בדצמבר 2021, בתמיכת בנק VTB במחלקת הנשים של מועדון הכדורגל דינמו, כדי לקחת חלק באליפות רוסיה החל מעונת 2022.

בעונת 2022, קבוצת הנוער סיימה כסגנית אלופת הליגה.

## ראו גם
* דינמו מוסקבה (כדורסל נשים)

## קישורים חיצוניים
* 
* «Динамо» открывает новое направление – женский футбол // דינמו פותחת כיוון חדש — כדורגל נשים - הודעה רשמית

## הערות שוליים

קטגוריה:קבוצות כדורגל שהוקמו ב-2021
קטגוריה:מוסקבה: מועדוני כדורגל
קטגוריה:דינמו מוסקבה
קטגוריה:דינמו מוסקבה (כדורגל)
קטגוריה:קבוצות כדורגל נשים רוסיות
פילדלפיה רול

ממוזער|פילדלפיה רול עם המרכיבים הסטנדרטיים|211x211 פיקסלים
**פילדלפיה רול** הוא מאקיסושי (מסווג גם כקוואריסושי),  סוג של סושי המוכן בדרך כלל עם סלמון מעושן, גבינת שמנת ומלפפון.  הוא יכול לכלול גם מרכיבים אחרים, כמו סוגים אחרים של דגים,  אבוקדו,  או בצל ירוק . כמו רולים רבים של סושי בהשראה מערבית, המרכיבים לקוחים מהמטבח האמריקאי והשם מותאם לשוק האמריקאי.

## קישורים חיצוניים

## הערות שוליים

קטגוריה:סושי
Let's Talk About Love (אלבום של מודרן טוקינג)

***Let's Talk About Love*** (בעברית: **בוא/ו נדבר על אהבה**) הוא אלבום האולפן השני של הצמד הגרמני מודרן טוקינג, שיצא לאור ב-14 באוקטובר 1985, בהוצאת הנסה רקורדס. האלבום הגיע למקום השני בגרמניה, ושהה ארבעה שבועות במקום הזה. לאחר ששהה 11 שבועות בעשירייה הפותחת ו-44 שבועות בסך הכול במצעד, הוא קיבל בסופו של דבר את תואר הפלטינה על ידי איגוד תעשיית ההקלטות הגרמני (BVMI), על מכירות של יותר מ-500,000 עותקים במדינה.

מתוך האלבום יצא הלהיט הבינלאומי "Cheri, Cheri Lady", שהגיע למקום הראשון במדינות שונות ברחבי העולם.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי מודרן טוקינג
קטגוריה:אלבומים באנגלית
קטגוריה:אלבומי חברת הנסה רקורדס
זכויות להט"ב במדגסקר

**לסביות, הומוסקסואלים, טרנסג'נדרים וביסקסואלים ([[להט"ב]]) ב[[מדגסקר]]** מתמודדים עם אתגרים משפטיים וחברתיים שתושבים הטרוסקסואלים בעלי תחושת התאמה לזהותם המגדרית אינם חווים. פעילות הומוסקסואלית בין מבוגרים בהסכמה חוקית בשטחי המדינה מאז ומעולם. עם זאת, מערכות יחסים בין זוגות חד-מיניים אינן מחזיקות באותן הכרות משפטיות שזמינות לזוגות הטרוסקסואלים מהמין השני שכן נישואים חד-מיניים או כל הכרה מוגבלת יותר בזוגיות חד-מינית (איחוד אזרחי, נישואי חוזה, ידועים בציבור) אינם מוכרים בחוק. כמו כן, לא ידועים נתונים אם קיימת הכרה משפטית בשינוי מגדר לטרנסג'נדרים בעלי דיספוריה מגדרית.

## מעמד בחוק
פעילות הומוסקסואלית בין מבוגרים בהסכמה מוגדרת כחוקית ברחבי מדגסקר מאז ומעולם. עם זאת, גיל ההסכמה לא מוגדר כשוויוני בין זוגות הטרוסקסואלים להומוסקסואלים ועומד על גיל גבוה יותר עבור זוגות חד-מיניים (21) מאשר זוגות מהמין השני (14). לזוגות חד-מיניים שמבצעים פעילות הומוסקסואלית בהסכמה מתחת לגיל החוקי, חוק העונשין קובע עונש מאסר של שנתיים עד 5 שנים וקנס של 2 עד 10 מיליון אריארי (900 עד 4,500 דולר) בגין מעשים "מגונים או נגד הטבע עם אדם מאותו המין מתחת לגיל 21".

## הכרה במערכות יחסים חד-מיניות
מדגסקר אינה מכירה בנישואים חד-מיניים, וגם לא בכל צורה מוגבלת יותר של זוגיות חד-מינית (איחוד אזרחי, נישואי חוזה, מעמד ידועים בציבור).

## הורות ואימוץ
זוגות חד-מיניים אינם רשאים לאמץ ילדים במדגסקר, הן עבור אימוץ חורג והן עבור משותף, בעוד שרק לזוגות הטרוסקסואלים נשואים קיימת הגישה לאימוץ.

## הגנה מפני אפליה
לא קיימים חוקים שמעניקים הגנה משפטית מפני אפליה על רקע נטייה מינית או זהות מגדרית במדגסקר.

## תנאי מחיה
דו"ח מעמד זכויות האדם של מחלקת המדינה של ארצות הברית במדגסקר לשנת 2011 מצא כי "הייתה אפליה חברתית כללית נגד אזרחי להט"ב במדגסקר" בעוד "סוגיות של נטייה מינית וזהות מגדרית לא נדונו בהרחבה במדינה, עם עמדות ציבוריות שנעות משתיקה עד לקבלה של דחייה חברתית אלימה, במיוחד כלפי עובדי מין טרנסג'נדרים". הדו"ח מצא בנוסף כי "עובדי מין המוגדרים כלהט"ב היו לעיתים קרובות מטרות לתוקפנות, כולל הטרדה מילולית, יידוי אבנים ואף רצח. בשנים האחרונות, תחושת גאווה עצמית בנוגע לנטייתם המינית וזהותם המגדרית בקרב להט"ב עלתה באמצעות חשיפה תקשורתית חיובית, אם כי הגישה הכללית לא שונתה במדגסקר".

בדצמבר 2019 התקבל חוק ענישה על אלימות על רקע מגדרי. עם זאת, הסוציולוגית והנשיאה לשעבר של המועצה הלאומית לנשים של מדגסקר, נורו רבאוזאני, ציינה כי "החברה המלגזית לא מוכנה לנוע עבור חקיקת זכויותיהם של להט"ב מלגזים. שוויון מגדרי הוא כבר אתגר בשנת 2020, אפילו בחוגים אינטלקטואלים".

בתחילת יולי 2021 הרשויות של אנטננריבו ביטלו מסיבת להט"ב שהתקיימה בבר בעיר, על רקע טענה של "הסתה להוללות".

## טבלת סיכום

## ראו גם

* זכויות להט"ב
* זכויות להט"ב באפריקה

## הערות שוליים

מדגסקר
קטגוריה:מדגסקר
מדגסקר
פוריה (סדרת טלוויזיה)

**פוריה** (ברוסית: **Фу́рия**) היא סדרת טלוויזיה אינטרנטית רוסית בהפקה משותפת של אולפני באבל ושירות Kinopoisk, המבוססת על הקומיקס "פוריה האדומה" מבית באבל קומיקס. הסדרה מהווה חלק מהיקום הקולנועי של באבל יחד עם הסרט "מייג'ור גרום: רופא המגפה".

## עלילה
הסדרה עוקבת אחר המרגלת ניקה צ'ייקינה, סוכנת מוכשרת של ארגון ״האחווה״. מטרתה העיקרית היא למצוא ולהעניש את אלה שלקחו ממנה את משפחתה.
## צוות שחקנים
*אלנה דולגולנקו - פוריה
*סרגיי בזרוקוב - אביה של פוריה
*יוליה פרסילד
*צ׳ינגיז גראייב
*לינארה סמירחאנובה
*אלכסנדר בטייקין - דימה דובין
## הפקה
### פיתוח
עוד לפני תחילת הצילומים על הסרט הקצר והסרט העלילתי באורך מלא לקומיקס אודות מייג'ור גרום, ארטיום גברליאנוב דיבר על תוכניותיו לצלם עיבודים טלוויזיוניים נוספים לאוגדני הקומיקס אם הסרטים יצליחו. הצלחתו של "מייג'ור גרום: רופא המגפה" התבררה כהצלחה מעורבת: למרות הכישלון הקופתי, הסרט זכה לפופולריות בפלטפורמות סטרימינג השונות. מסיבה זו, היוצרים ציינו שימשיכו ליצור עיבודים אך, ככל הנראה, כבר בהזמנה ובמימון של שירותים מקוונים כמו KinoPoisk HD ונטפליקס.

### הכרזה
הסדרה הוכרזה ב-1 באוקטובר 2021 ופרק הבכורה מתוכנן לעלות בשנת 2025, עם ארטיום גברליאנוב, מיכאיל קיטאיב ואולגה פיליפוק כמפיקי הסדרה. ברגעי ההכרזה הראשונים הוכרז כי דריה ורשצ׳אגינה תגלם את פוריה.

### עיצוב
העלילה תתרחש במוסקבה ומספרת על הרפתקאותיה של הגנבת המקצועית ניקה חייקינה, שנגררת לעימות עם ארגוני פשע. מוסקבה תשתנה בהתאם לסנקט פטרבורג האלטרנטיבית מהסרט "רופא המגפה" - מוסקבה בסדרה תיראה הרבה יותר עתידנית מאשר במציאות. מתוכנן שתפקיד מסוים בסדרה יגלם תאגיד הנשק הולט אינטרנשיונל, ששימש כאנטגוניסט בחוברת הקומיקס "פוריה האדומה". לפני כן הוזכר תאגיד הולט אינטרנשיונל בסרט "רופא המגפה", בנוסף, הוכרז כי גרום עצמו יופיע בהופעת קמע בגילומו של טיכון ג'יזנבסקי.
### צילומים ושיווק
בהצצה לסדרה שנערכה בשירות KinoPoisk במהלך ההכרזה על הסדרה, הודיעו היוצרים כי רק הקונספט הבסיסי של הקומיקס יישאר בסדרה, בעוד העלילה תעבור שינויים משמעותיים. המפיקים חשפו פרטים נוספים בכנס קומיקון בחסות באבל קומיקס שהתקיים במוסקבה, במהלך דצמבר 2021.

בדצמבר 2024 פורסם כי העונה הראשונה תעלה בשנת 2026 וכי הסדרה הוזמנה לעונה שנייה שתעלה בשנת 2029. באותו הזמן דווח גם כי דריה ורשצ׳אגינה עזבה את ההפקה. צילומי הסדרה החלו בנובמבר 2025 מבלי שפורסם הרכב השחקנים.

## הערות שוליים

קטגוריה:סדרות פעולה
קטגוריה:סדרות טלוויזיה רוסיות שעלו לשידור בשנות ה-2020
קטגוריה:סדרות טלוויזיה רוסיות
קטגוריה:יאנדקס: הפקות מקור
קטגוריה:באבל קומיקס
קטגוריה:הריגול בתרבות ובאמנות
קטגוריה:סדרות פעולה רוסיות
קטגוריה:סדרות דרמה המשכיות
קטגוריה:סדרות מדע בדיוני רוסיות
קטגוריה:סדרות טלוויזיה המבוססות על קומיקס
קטגוריה:מוסקבה: תרבות
Ready for Romance

***Ready for Romance*** (בעברית: **מוכן לרומנטיקה**) הוא אלבום האולפן השלישי של הצמד הגרמני מודרן טוקינג, שיצא לאור ב-26 במאי 1986, בהוצאת הנסה רקורדס. האלבום שהה חמישה שבועות רצופים בראש מצעד האלבומים הגרמני, וקיבל בסופו של דבר את תואר הפלטינה על ידי איגוד תעשיית ההקלטות הגרמני (BVMI), על מכירות של יותר מ-500,000 עותקים במדינה. הוא גם הגיע לראש המצעדים באוסטריה ובשווייץ, תוך שהגיע לעשירייה הפותחת בפינלנד, הולנד, נורווגיה, ספרד ושוודיה. הוא הגיע למקום ה-76 במצעד האלבומים הבריטי, והפך לאלבום היחיד של הצמד שהצליח להיכנס למצעד.

שני הסינגלים "Brother Louie" ו-"", שהופצו מהאלבום הגיעו למקום הראשון בגרמניה ולחמישייה הפותחת באוסטריה, שוודיה ושווייץ.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי מודרן טוקינג
קטגוריה:אלבומים באנגלית
קטגוריה:אלבומי חברת הנסה רקורדס
זכויות להט"ב ברפובליקה הדמוקרטית של קונגו

**לסביות, הומוסקסואלים, טרנסג'נדרים וביסקסואלים ([[להט"ב]]) ב[[הרפובליקה הדמוקרטית של קונגו|רפובליקה הדמוקרטית של קונגו]]** מתמודדים עם אתגרים משפטיים וחברתיים שתושבים הטרוסקסואלים בעלי תחושת התאמה לזהותם המגדרית אינם חווים. פעילות הומוסקסואלית בין מבוגרים בהסכמה מוגדרת כחוקית בשטחי המדינה מאז ומעולם. עם זאת, מערכות יחסים בין זוגות חד-מיניים אינן מחזיקות באותן הכרות משפטיות שזמינות לזוגות הטרוסקסואלים מהמין השני שכן נישואים חד-מיניים או כל הכרה מוגבלת יותר בזוגיות חד-מינית (איחוד אזרחי, נישואי חוזה, ידועים בציבור) אינם מוכרים בחוק.

## מעמד בחוק
פעילות הומוסקסואלית בין מבוגרים בהסכמה מוגדרת כחוקית ברפובליקה הדמוקרטית של קונגו מאז ומעולם. לפני קבלת העצמאות של המדינה מהאימפריה הבלגית בשנת 1960, הומוסקסואליות הפכה לחוקית בשטח האימפריה ב-1794. גיל ההסכמה מוגדר כשווה עבור זוגות הומוסקסואלים והטרוסקסואלים ברפובליקה העצמאית מאז שנת 2006.

## הכרה במערכות יחסים חד-מיניות
הרפובליקה הדמוקרטית של קונגו אינה מכירה בנישואים חד-מיניים, וגם לא בכל צורה מוגבלת יותר של זוגיות חד-מינית (איחוד אזרחי, נישואי חוזה, מעמד ידועים בציבור). לצד אי הכרתה של הרפובליקה במערכות יחסים הומוסקסואליות, ישנה הגבלה בחוקה של המדינה שמגדירה נישואים כאיחוד הטרוסקסואלי בין גבר לאישה בלבד מאז 2006, באומרה: "לכל פרט ישנה הזכות להינשא לאדם שבחר, מהמין השני". בכך, קיימת הגבלה חוקתית להכרה בנישואים חד-מיניים במדינה.

## זהות מגדרית
לא קיימת הכרה משפטית בשינוי מגדר במסמכי זהות רשמיים בקרב טרנסג'נדרים בעלי דיספוריה מגדרית ברפובליקה הדמוקרטית של קונגו. נשים טרנסג'נדריות ברפובליקה נחשבות בעיני רבים ל-"מכשפות" שאחראיות לחלק גדול מהתחלואות במדינה, סטיגמה שמובילה לאפליה ואלימות משמעותית נגדן.

## תנאי מחיה
דו"ח מעמד זכויות האדם ברפובליקה הדמוקרטית של קונגו לשנת 2010 שפורסם על ידי מחלקת המדינה של ארצות הברית מצא כי,"הומוסקסואליות נותרה בגדר טאבו תרבותי ברפובליקה הדמוקרטית של קונגו. אף על פי שהטרדות מצד כוחות הביטחון של המדינה נמשכו, לא היו דיווחים במהלך השנה על הטרדת מצד המשטרה נגד הומוסקסואלים ולסביות".דו"ח מעמד זכויות האדם ברפובליקה הדמוקרטית של קונגו לשנת 2021 שפורסם על ידי מחלקת המדינה של ארצות הברית מצא כי,"אף על פי ששום חוק לא אוסר באופן ספציפי על התנהגות הומוסקסואלית בהסכמה בין מבוגרים, אנשים שעסקו בפומבי בפעילויות חד-מיניות בהסכמה, כמו למשל נשיקות, הועמדו לעיתים לדין על פי הוראות פליליות לאיסור "מעשים מגונים בציבור" אשר רק לעיתים נדירות יושמו על זוגות בני המין השני. ארגון לא ממשלתי מקומי דיווח כי הרשויות כמעט ולא נקטו צעדים לחקור, להעמיד לדין או להעניש פקידים שביצעו התעללות באזרחי להט"ב, בין אם בכוחות הביטחון ובין אם במקומות אחרים בממשלה.

הזדהות כלהט"ב נותרה טאבו תרבותי. אנשים שהוגדרו כלהט"ב היו נתונים להטרדה, סטיגמטיזציה ואלימות כולל "אונס מתקן". כמה מנהיגים דתיים, שידורי רדיו וארגונים פוליטיים מילאו תפקידי מפתח בתמיכה באפליה נגד אנשים שמוגדרים כלהט"ב".

## טבלת סיכום

## ראו גם
* זכויות להט"ב
* זכויות להט"ב באפריקה

## הערות שוליים

הרפובליקה הדמוקרטית של קונגו
קטגוריה:הרפובליקה הדמוקרטית של קונגו
הרפובליקה הדמוקרטית של קונגו
In the Middle of Nowhere

***In the Middle of Nowhere*** (בעברית: **באמצע שׁוּם מָקוֹם**) הוא אלבום האולפן הרביעי של הצמד הגרמני מודרן טוקינג, שיצא לאור ב-10 בנובמבר 1986, בהוצאת הנסה רקורדס. האלבום הנפיק את הסינגל, "Geronimo's Cadillac", שדורג בחמישייה הפותחת בגרמניה ואוסטריה, ונכנס לעשירייה הפותחת במצעדים אחרים, כולל שווייץ, שוודיה ונורווגיה.

האלבום הופיע לראשונה במקום הראשון בגרמניה ב-1 בדצמבר 1986, ושהה בסך הכול שבעה שבועות בעשירייה הפותחת במצעד. *In the Middle of Nowhere* קיבל בסופו של דבר את תואר הזהב על ידי איגוד תעשיית ההקלטות הגרמני (BVMI), על מכירות של יותר מ-250,000 עותקים במדינה.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי מודרן טוקינג
קטגוריה:אלבומים באנגלית
קטגוריה:אלבומי חברת הנסה רקורדס
Romantic Warriors

***Romantic Warriors*** (בעברית: **לוחמים רומנטיים**) הוא אלבום האולפן החמישי של הצמד הגרמני מודרן טוקינג, שיצא לאור ב-8 ביוני 1987, בהוצאת הנסה רקורדס. האלבום הנפיק את הסינגל "Jet Airliner", שדורג בעשירייה הפותחת בגרמניה ובאוסטריה, תוך שהוא דורג ב-20 העליונים בשווייץ ושוודיה.

האלבום הגיע למקום השלישי בגרמניה ב-6 ביולי 1987 ושהה בסך הכול ארבעה שבועות בעשירייה הפותחת.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי מודרן טוקינג
קטגוריה:אלבומים באנגלית
קטגוריה:אלבומי חברת הנסה רקורדס
זכויות להט"ב בגינאה המשוונית

**לסביות, הומוסקסואלים, טרנסג'נדרים וביסקסואלים ([[להט"ב]]) ב[[גינאה המשוונית]]** מתמודדים עם אתגרים משפטיים וחברתיים שתושבים הטרוסקסואלים בעלי תחושת התאמה לזהותם המגדרית אינם חווים. פעילות הומוסקסואלית בין מבוגרים בהסכמה מוגדרת כחוקית בשטחי המדינה מאז ומעולם. עם זאת, מערכות יחסים בין זוגות חד-מיניים אינן מחזיקות באותן הכרות משפטיות שזמינות לזוגות הטרוסקסואלים מהמין השני שכן נישואים חד-מיניים או כל הכרה מוגבלת יותר בזוגיות חד-מינית (איחוד אזרחי, נישואי חוזה, ידועים בציבור) אינם מוכרים בחוק.

## מעמד בחוק
פעילות הומוסקסואלית בין מבוגרים בהסכמה מוגדרת כחוקית בגינאה המשוונית מאז ומעולם. גיל ההסכמה מוגדר כשווה עבור זוגות הטרוסקסואלים והומוסקסואלים (18) כאחד מאז 1931. קודם לכן, הוגדר כגבוה יותר בקרב זוגות מאותו המין.

## תנאי מחיה
דו"ח מעמד זכויות האדם בגינאה המשוונית לשנת 2010 שפורסם על ידי מחלקת המדינה של ארצות הברית מצא כי,"לא קיימים חוקים שמפלים נטייה מינית ברחבי המדינה. עם זאת, סטיגמטיזציה חברתית ואפליה מסורתית נגד הומוסקסואלים ולסביות מוגדרת כחזקה, בעוד הממשלה לא נקטה במאמצים רבים עבור מיגורה".
## טבלת סיכום

## ראו גם
* זכויות להט"ב
* זכויות להט"ב באפריקה

## הערות שוליים

גינאה המשוונית
קטגוריה:גינאה המשוונית
גינאה המשוונית
In the Garden of Venus

***In the Garden of Venus*** (בעברית: **בגן [[נוגה]]**) הוא אלבום האולפן השישי של הצמד הגרמני מודרן טוקינג, שיצא לאור ב-30 בנובמבר 1987, בהוצאת הנסה רקורדס. בשל חוסר קידום, האלבום לא הצליח לשחזר את ההצלחה המסחרית של האלבומים הקודמים של הצמד. *In the Garden of Venus* הוא גם האלבום האחרון של הצמד לפני הפירוק הרשמי הראשון של מודרן טוקינג ב-1987. עם זאת, הצמד התאחד ב-1998 והוציא את אלבום הקאמבק, *[[Back for Good]]*.

הסינגל היחיד מהאלבום, "", הגיע למקום ה-30 במצעד הסינגלים הגרמני.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי מודרן טוקינג
קטגוריה:אלבומים באנגלית
קטגוריה:אלבומי חברת הנסה רקורדס
Back for Good

***Back for Good*** הוא אלבום האולפן השביעי של הצמד הגרמני מודרן טוקינג, שיצא לאור ב-30 במרץ 1998, בהוצאת הנסה רקורדס. האלבום הופץ בסמוך לאיחוד של הצמד. האלבום כולל גרסאות חדשות של 11 סינגלים קודמים, ארבעה שירים חדשים, שני רמיקסים ומחרוזת אחת. *Back for Good* הופיע לראשונה בראש מצעד האלבומים הגרמני ב-13 באפריל 1998 ושהה בסך הכול חמישה שבועות בפסגת המצעד. בסופו של דבר, הוא קיבל את תואר הזהב המחומש על ידי איגוד תעשיית ההקלטות הגרמני (BVMI), על מכירות של למעלה מ-1.25 מיליון עותקים במדינה. האלבום זכה להצלחה גם מחוץ לגרמניה, והגיע לראש המצעדים באוסטריה, פינלנד, נורווגיה, שוודיה ושווייץ.

## סגנון מוזיקלי
האיחוד של תומאס אנדרס ודיטר בוהלן בתור מודרן טוקינג הוביל אותם לצליל שונה בהשוואה לסגנון המוזיקלי המקורי שלהם משנות השמונים. הצמד חזר להקליט את השירים שלהם על סמך הביקוש של השווקים המרכזיים באירופה. הסינגלים, כולל "You're My Heart, You're My Soul '98" כללו לחנים בעלי קצב גבוה יותר, תוך שימוש בראפ בביצוע אריק סינגלטון. את רוב השירים של מודרן טוקינג כבר לא ניתן היה לראות בתור שירי יורופופ, תוך שהצמד הקליט שירים שאופיינו בסגנונות שונים אחרים.

## ביקורת
ב-*[[AllMusic]]* העניקו לאלבום ציון של ארבעה כוכבי זהב מתוך חמישה בסך הכול.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי מודרן טוקינג
קטגוריה:אלבומים באנגלית
קטגוריה:אלבומי חברת הנסה רקורדס
יחסי בוליביה–קובה

**יחסי בוליביה–קובה** הם היחסים הדיפלומטיים שבין **[[בוליביה|המדינה הרב-לאומית של בוליביה]]** לבין **[[קובה|הרפובליקה של קובה]]**. היחסים בין שתי המדינות, בדומה ליחסיה של קובה עם רוב המדינות בחציו המערבי של כדור הארץ למעט קנדה ומקסיקו, הלכו והתדרדרו עם השנים, בהתאם לנסיבות הגאופוליטיות. בתקופת שלטון אבו מוראלס בבוליביה היחסים היו טובים לאור הדמיון האידאולוגי בינו לבין שליטי ניקרגואה וונצואלה אשר בהן פידל קסטרו, שליט קובה דאז, היה אייקון קומוניסטי אהוב וסימל התנגדות לאחיזה של ארצות הברית בדרום אמריקה.

## היסטוריה
### התקרבות
ממוזער| משמאל לימין: הקונסולית לשעבר ג'סיקה סוארס מאמני, המזכירה לשעבר נטליה רודריגז בלנקו והשגריר לשעבר חואן רמון קינטנה
בוליביה וקובה כוננו יחסים דיפלומטיים ב-11 בינואר 1983 בתקופת שלטון נשיא בוליביה לשעבר ארנאן סילס סואסו אחרי נתק של עשרים שנה. בשנת 2013 הגדיר שגריר קובה בבוליביה את היחסים כ"מצוינים".

### היחסים בתקופת מוראלס
אחרי עלייתו של אבו מוראלס לשלטון בבוליביה בינואר 2006, בוליביה וקובה הפכו לבעלות ברית קרובות ובוליביה הצטרפה לגוש הסחר "הברית הבוליברית" שקובה וונצואלה ייסדו. בוליביה קיבלה במשך זמן רב סיוע מקובה, במיוחד במישור הרפואי.

### אחרי תקופת מוראלס
אחרי הדחת אבו מוראלס בנובמבר 2019, היחסים בין בוליביה וקובה התדרדרו כשהנשיאה הזמנית של בוליביה, ז'אנין אנייס, גירשה 725 אנשים (700 מהם רופאים) בחזרה לקובה, והאשימה אותם בכך שהפגינו נגד הממשלה החדשה.

בינואר 2020, הממשלה הזמנית הקפיאה את היחסים עם קובה בתגובה לאמירותיו של ברונו רודריגס פרייה, שר החוץ הקובני, שכינה את נשיאת בוליביה אנייס "שקרנית" והאשים אותה בכך שהיא תומכת בהפיכה צבאית וכן שהיא הכריזה על עצמה כנשיאה ללא לגיטימיות, זאת בהמשך לסילוק הרופאים הקובנים מהמדינה.

באוקטובר 2020, לואיס ארסה, שהיה שר האוצר בממשלתו של מוראלס, נבחר לנשיא בוליביה. לאחר ניצחונו, הודיע ארסה על חידוש הקשרים עם קובה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
קורפורטוקרטיה

**קורפורטוקרטיה** (מאנגלית: Corporate, תאגיד, ומיוונית: κρατία, שלטון), הוא מונח המשמש לתיאור מערכת כלכלית, פוליטית ומשפטית הנשלטת על ידי תאגידים או פוליטיקאים, המקדמים אינטרסים של תאגידים על חשבון הציבור. המושג מתאר בכלליות את התופעה של יחסי הון-שלטון, ובפרט חילוץ וסיוע כספי של בנקים, חברות תעופה, וחברות ענק אחרות אשר מבקשות סיוע כספי מהמדינה כשהן נקלעות למצוקה ולסכנת קריסה, במקום להתייעל או להיסגר.

יש המתבלבלים בין קורפורטוקרטיה לקורפורטיזם בגלל השם הדומה.

קורפורטוקרטיה הוא גם נושא נפוץ בספרות מדע בדיוני-דיסטופי ובייחוד בספרות הסייברפאנק, שם נפוץ המוטיב על תאגידים רבי עוצמה שסמכות השלטון בפועל נמצאת בידיהם ולעיתים אף מחזיקים בידיהם כוחות צבאיים ונלחמים זה עם זה.

## דוגמאות

### ארצות הברית
יש המתארים את ארצות הברית כקורפורטוקרטיה, גם מן הימין הכלכלי, שטוען שהממשלה האמריקאית מסייעת שלא בצדק לתאגידי הענק כשהם עומדים לקרוס, וכך היא מונעת מהשוק "לעשות את שלו", וגם מן השמאל הכלכלי, שטוען כי כספי המיסים שהמדינה מחלקת לחברות הענק צריכים להגיע לאזרחים בדמות שירותים ציבוריים. המדיניות הכלכלית של נשיא ארצות הברית ג'ורג' ווקר בוש בתגובה למשבר הכלכלי בשנת 2008 היא דוגמה מובהקת לאלמנט הקורפורטוקרטיבי בכלכלה האמריקאית.

### ישראל
ישנן דוגמאות רבות לקורפורטוקרטיה בישראל, כגון המענק הממשלתי להראל ויזל ורשת פוקס בתקופת הקורונה, שבוטל לאחר ביקורת ציבורית וחרם צרכנים, או הסיוע הכספי לחברות התעופה, ובעיקר אל-על, שנעשה לשגרה וחוזר לכותרות אחת לכמה שנים, או התמיכה ההיסטורית של ממשלות ישראל במפעלי טקסטיל ותעשייה, וגם הלאמת הבנקים.

## ביקורת
הוגים ליברלים וליברטריאנים מבקרים את השיטה הכלכלית-פוליטית הזאת, משום שלדעתם המדינה צריכה לא להתערב בכלכלה, ומתארים אותה כשיטה שמפריטה את רווחי החברות אך מלאימה את הפסדיהן. המושג שגור גם בקרב סוציאל-דמוקרטים כדי להתלונן על מכירת משאבי טבע למפעלים, חברות ואנשים פרטיים. השתמשו בו גם מבקרי הגלובליזציה מהפופוליזם הימני שדוגל בפרוטקציוניזם, לעיתים מאותן הסיבות, משום שלטענתם משאבי הטבע שייכים למדינה ולעם, ולא לאנשים פרטיים.

## הערות שוליים

קטגוריה:תאוריות במדע המדינה
קטגוריה:שחיתות
קטגוריה:אוליגרכיה
זכויות להט"ב בגבון

**לסביות, הומוסקסואלים, טרנסג'נדרים וביסקסואלים ([[להט"ב]]) ב[[גבון]]** מתמודדים עם אתגרים משפטיים וחברתיים שתושבים הטרוסקסואלים בעלי תחושת התאמה לזהותם המגדרית אינם חווים. פעילות הומוסקסואלית בין מבוגרים בהסכמה מוגדרת כחוקית בשטחי המדינה מאז ומעולם (פרט לתקופה של שנה בין 2019–2020). עם זאת, מערכות יחסים בין זוגות חד-מיניים אינן מחזיקות באותן הכרות משפטיות שזמינות לזוגות הטרוסקסואלים מהמין השני שכן נישואים חד-מיניים או כל הכרה מוגבלת יותר בזוגיות חד-מינית (איחוד אזרחי, נישואי חוזה, ידועים בציבור) אינם מוכרים בחוק.

בשנת 2011 הצביעה גבון בעד "ההצהרה המשותפת על הפסקת מעשי אלימות והפרות זכויות אדם נלוות על בסיס נטייה מינית וזהות מגדרית" שגינתה לראשונה אלימות ואפליה נגד להט"ב בעצרת הכללית של האו"ם ובכך, הייתה לאחת מתוך 10 המדינות היחידות ביבשת אפריקה שהצביעו בעד ההצהרה.

## מעמד בחוק
קודם לכן ולאחר קבלת העצמאות של גבון מצרפת בשנת 1960 ועד 2019, פעילות הומוסקסואלית בין מבוגרים בהסכמה לא הופללה ברחבי המדינה. גיל ההסכמה, לעומת זאת, תמיד הוגדר כלא שוויוני בין זוגות הומוסקסואלים (21) והטרוסקסואלים (18) והיה גבוה יותר עבור זוגות מאותו המין.

ב-5 ביולי 2019 גבון חוקקה תיקונים לקוד הפלילי שלה שהפלילו לראשונה יחסים הומוסקסואלים בין מבוגרים בהסכמה והחלו להטיל עונש מאסר של עד 6 חודשים או קנס של עד 5 מיליון פרנק CFA למורשעים. דייוויס מק-איאלה מרשת הגיוון הבין-דתית של מערב אפריקה (Interfaith Diversity Network of West Africa) טען שהוא "מכיר שני גברים הומוסקסואלים בגבון שנעצרו על פי תוכן הקוד הפלילי החדש ונאלצו לשחד את המשטרה עבור שחרורם".

ב-23 ביוני 2020 אישרה האספה הלאומית של גבון  הצעת החוק מטעם הממשלה לביטול ההפללה של הומוסקסואליות לאחר כשנה של הפללה. ההצעה אושרה על ידי הסנאט של גבון ב-29 ביוני, ונחתמה על ידי נשיא גבון ב-7 ביולי 2020.

## תנאי מחיה
דו"ח מעמד זכויות האדם בגבון לשנת 2010 שפורסם על ידי מחלקת המדינה של ארצות הברית מצא כי,"אפליה ואלימות כלפי לסביות, הומוסקסואלים, טרנסג'נדרים וביסקסואלים (להט"ב) בגבון היוותה בעיה, בעוד לעיתים קרובות אזרחי להט"ב שמרו בסוד על נטייתם המינית או זהות המגדרית מחשש לקבלת הטרדה ואפליה".הוועדה לזכויות כלכליות, חברתיות ותרבותיות של האו"ם דיווחה בשנת 2013 כי גבון "ממשיכה בסביבה מפלה מאוד עבור אזרחי להט"ב" ושיערה כי זו הסיבה מדוע "הדיווח על קיומם של הומוסקסואלים ולסביות ברחבי המדינה נמוך כל כך".

## טבלת סיכום

## ראו גם
* זכויות להט"ב
* זכויות להט"ב באפריקה

## הערות שוליים

גבון
קטגוריה:גבון
גבון
באתי להציל אותך

**באתי להציל אותך** הוא סינגל שהוקלט על ידי הזמרת הישראלית אגם בוחבוט ועל ידי הראפר שחר סאול. את השיר הוציאה לאור חברת התקליטים z.i הפקות, ב-26 באוקטובר 2021, כסינגל שלא מתוך אלבום.

## רקע
מילות השיר מתארות מערכת יחסים רומנטית-הטרוסקסואלית, בה הגבר מתעלל רגשית בבת זוגו. על-אף שהגבר משלה את עצמו כי הוא מגן על חברתו מהעולם החיצון, היא מוצאת את עצמה פגועה ממערכת יחסים קלוקלת. בוחבוט וסאול הקליטו את השיר במשך שנה וחצי, במהלכה שונו המילים והלחן שלו כמה פעמים.

## וידאו קליפ
הווידאו קליפ של השיר בוים על ידי רומן בוצ'אצקי. הוא צולם ב בהשראת הסרט "שומר הראש". נכון לנובמבר 2025, לשיר יש למעלה מ-19 מיליון צפיות ביוטיוב.

## מיקומי שיא

## קישורים חיצוניים

## הערות שוליים

קטגוריה:שירי אגם בוחבוט
קטגוריה:שירי שחר סאול
קטגוריה:שירים בעברית
קטגוריה:שירים שנכתבו על ידי אודיה
קטגוריה:סינגלים שהגיעו למקום הראשון במצעד הרשמי של גלגלצ
עצי אשוח 8

**עצי אשוח 8** (ברוסית: **Ёлки 8**), הוא סרט קומדיה רוסי משנת 2021, סרט ההמשך של עצי אשוח אחרונים, בכיכובם של איוואן אורגנט וסרגיי סבטלאקוב. הקרנת הבכורה נערכה ב־16 בדצמבר 2021. בניגוד לשאר הסרטים בסדרה, כל הסיפורים בסרט מבוססים על אירועים אמיתיים שהתרחשו. הקומדיה הופקה במיוחד לכבוד חגיגות השנה האזרחית החדשה 2022.

## שחקנים ודמויות

## הפקה
צילומי הסרט נערכו במספר מיקומים ברוסיה ובעיקר בערים פרם, אופה, טיומן, סרנסק ובניז'ני נובגורוד והחלו באוגוסט 2021.

## הפצה
Ivi.ru הודיעה שהסרט יופץ לאקרנים ב-16 בדצמבר ויועלה לצפייה דיגיטלית ב-30 בדצמבר 2021. לקראת עליית הסרט לאקרנים הודיעו רשתות בתי הקולנוע ברוסיה כדוגמת סינמה פארק ופורמולה קינו, קארו, סינמה סטאר וקינומקס כי לא יסכימו להפיץ את הסרט אם לא יהיה חלון של שישה שבועות לפחות בין עליית הסרט לאקרנים לשידור בשירותי הסטרימינג.

## קישורים חיצוניים
* 

* עצי אשוח 8 באתר kinopoisk.ru
* טריילר רשמי באתר יוטיוב
## הערות שוליים

קטגוריה:סרטי חג המולד
קטגוריה:סרטי אנתולוגיה
קטגוריה:סרטי קומדיה רוסיים
קטגוריה:סרטי המשך רוסיים
קטגוריה:סרטי 2021
קטגוריה:סרטים ברוסית
קטגוריה:מגפת הקורונה בקולנוע
בנות (שיר)

"**בנות**" הוא סינגל שהוקלט על ידי הזמרות הישראליות שירי מימון, אניה בוקשטיין ואקו. את השיר הוציאה לאור חברת התקליטים הליקון, ב-25 באוקטובר 2021, כסינגל שלא מתוך אלבום אולפן.

## רקע
השלישייה החלה לעבוד על שירן המשותף בשנת 2018, לאחר שנפגשו באירוע התרמה. לדבריה של מימון, מטרתן הייתה ליצור שיר שלושתן יהיו גאות בו. הן סיפרו שתהליך ההפקה, שבוצע על ידי ג'ורדי, היה מהנה מאוד. אניה בוקשטיין, שעזבה את קריירת המוזיקה שלה לאחר הוצאת האלבום השני שלה, "רוקדת", ב-2017, הביעה בריאינות לכלי התקשרות את כמיהתה לחזור לתעשיית המוזיקה.

מילות השיר מאדירות את המין הנשי, ומדכאות את הפערים המגדריים בחברה. "בנות" הוא בעל מוטיביים פמיניסטיים רבים המזוהים בעיקר בשירי להקת ספייס גירלז כמו "Wannabe".

## וידאו קליפ
הווידאו קליפ של הסינגל פורסם בעמוד היוטיוב של שירי מימון ב-25 בנובמבר 2021. הוא צולם במהלך הופעה של השלישייה בהאנגר 11 בתל אביב יפו, ב-4 בנובמבר אותו השנה. הקליפ בוים על ידי עומרי רוזי.

## מיקומי שיא

## קישורים חיצוניים

## הערות שוליים

קטגוריה:שירי שירי מימון
קטגוריה:שירי אניה בוקשטיין
קטגוריה:שירים בעברית
קטגוריה:שירים שהופקו על ידי ג'ורדי
קטגוריה:שירים עם נושאים פמיניסטיים
קטגוריה:סינגלים בהוצאת הליקון
עצי אשוח חדשים

**'עצי אשוח חדשים** (ברוסית: **Ёлки новые**), הוא סרט קומדיה רוסי משנת 2017, סרט ההמשך של עצי אשוח 5.
## עלילה
### "אורנים"
ההיפסטר של התיכון אנדריי הולך ליער עם החבר של אמו יורי סמיונוביץ' (דימיטרי נגייב), עובד המשרד למצבי החירום, להביא עץ חג המולד. על מנת לחזק את משפחתם החדשה, יורי מלמד את הילד כיצד לשרוד בטבע. חלק מהסכנות ביער כוללות מאבק בחיילי נאט"ו ודובים.

### "עלמת השלג ההריונית"
מרינה ההרה (יוליה אלכסנדרובה) זורחת כעלמת השלג כדי להרוויח מספיק כסף כדי שתוכל ללדת בבית חולים פרטי. מרינה נפרדה מאבי ילדה שטרם נולד בגלל בגידה שחו. היא משכנעת שיפוצניק קירגיזי להתחפש לסבא כפור ולעזור לה. הם מסתובבים בניז'ני נובגורוד בטרקטור. "עלמת השלג" גם עוזרת בסופו של דבר לעשות סדר בחייה של סטודנטי אחרת בהריון.

### "הרופא"
גליה (ולנטינה מזונינה), היא אישה כבדת משקל העובדת בשדה התעופה, גונבת אזיקים מאביה השוטר. היא מאוהבת ללא תמורה בדניס, רופא מושך. אך דניס מנהל מערכת יחסית רומנטית עם חברתו היפה לעבודה והוא עומד להציע לה נישואין.

גליה מחליטה לכבול את עצמה לדניס במקום עבודתו כדי שהם לעולם לא ייפרדו. דניס מתקשר למשטרה, אך השוטר שמגיע למקום, מתברר כאביה של גליה שמסרב להסיר את האזיקים. חברתו של דניס בסופו של דבר דוחה את הצעת הנישואין שלו, וממליצה לו לרדוף אחרי גליה במקום זאת. אחרי כל ההרפתקאות הללו, דניס מתחיל לפתח רגשות רומנטיים כלפי גליה.

### "קורבנות שריפה"
דירתו של יבגני (סרגיי סבטלקוב) נשרפה כשהוא מנסה לאפות למשפחתו. יבגני, יחד עם משפחתו ומכונת הלחם הרעה, עוברים לגור עם חברו בוריס (איוואן אורגנט). הדיירים החדשים עושים בלגן בדירה החדשה וכולם מרגישים בסופו של דבר בצפיפות. יבגני שוב מנסה לאפות לחם עם תוצאות הרות אסון.

### "אמא"
תלמיד בית הספר יגור (דניל מוראביוב-איזוטוב), שגודל על ידי אביו האלמן ויקטור (סרגיי פוסקפליס), מעלה סרטון וידאו באינטרנט שהופך ויראלי; בו הוא מביע את רצונו למצוא אמא חדשה. הוא בורח מביתו בחברובסק וטס כל הדרך למוסקבה כדי להיפגש עם מועמדת אפשרית - קסניה (יקטרינה קלימובה), מגישת חדשות סנטימנטלית מערוץ NTV. למרות היותה מאורסת, בסופו של דבר היא מפתחת רגשות רומנטיים כלפי אביו של יגור.

## שחקנים ודמויות

## קישורים חיצוניים
* 

## הערות שוליים

קטגוריה:סרטי המשך רוסיים
קטגוריה:סרטי קומדיה רוסיים
קטגוריה:סרטים רוסיים
קטגוריה:סרטי 2017
קטגוריה:סרטים ברוסית
קטגוריה:סרטי חג המולד
קטגוריה:סרטי אנתולוגיה
קטגוריה:סרטי קומדיה רומנטית